text: 
  Hermed var neutronens eksistens påvist !
  
  
  Kernefysik efter neutronens opdagelse
  
  Efter at Chadwick havde påvist neutronen, tvivlede man ikke længere på
  , at atomkernerne virkelig var opbygget af protoner og neutroner.
  
  Man begyndte nu at interessere sig for, hvordan disse protoner og 
  neutroner bliver holdt sammen i kernen, og hvordan de bevæger sig 
  rundt imellem hinanden.
  
  En lang række af disse spørgsmål kender vi endnu ikke noget entydigt 
  svar på. Men man har opstillet forskellige kernemodeller, som hver for
   sig kan gøre tilfredsstillende rede for en række af de iagttagelser,
   man har gjort, men ikke for dem alle.
  
  Man har ofret store pengesummer på at bygge apparater, i hvilke man 
  kan accelerere ladede partikler op til enorme hastigheder, så de kan 
  bruges som projektiler ved beskydning af forskellige atomkerner.
  
  Herved har man opdaget en lang række nye partikler, som dog oftest 
  kun eksisterer i uhyre korte tidsrum. Disse partikler spiller en 
  afgørende rolle for forståelsen af, hvad det er for kræfter, der 
  holder neutronerne og protonerne sammen i kernen.
  
  
  
  